Χαμηλές προσδοκίες από την παρουσία Ερντογάν στα Κατεχόμενα - Verianet\nΧαμηλές προσδοκίες από την παρουσία Ερντογάν στα Κατεχόμενα\n01 Σεπ 2014 11:00\nΤην πρώτη του επίσκεψη στο εξωτερικό πραγματοποιεί σήμερα ο νέος Πρόεδρος της Τουρκίας, Ρετζέπ Ταγίπ Ερντογάν.\nΟ Πρόεδρος Ερντογάν επισκέπτεται τα Κατεχόμενα και συναντά την κορυφή της τουρκοκυπριακής ηγεσίας.\nΣτα πλαίσια της επίσκεψης του, ο κ. Ερντογάν θα συναντηθεί με τον ηγέτη της τουρκοκυπριακής κοινότητας Ντερβίς Έρογλου, τους συνεργάτες της τ/κ ηγεσίας και τους εκπρόσωπους της «κυβέρνησης» και των τ/κ πολιτικών κομμάτων.\nΟ κ. Ερντογάν θα επισκεφτεί τους τάφους των πρώην ηγετών της τ/κ κοινότητας και θα μεταβεί στην «πρεσβεία».\nΣήμερα το μεσημέρι, ο κ. Ερντογάν θα παραχωρήσει κοινή συνέντευξη τύπου με τον κ. Έρογλου.\nΣτην συνέντευξη τύπου, ο κ. Ερντογάν αναμένεται να στείλει σημαντικά μηνύματα για το Κυπριακό σε όλες τις εμπλεκόμενες πλευρές.\nΕνδέχεται να μην μας εκπλήξει\nΚαλά πληροφορημένη τουρκική πηγή της εφημερίδας μας ξεκαθαρίζει ότι στην σημερινή επίσκεψη δεν αναμένει «εκπλήξεις» και «εντυπωσιακά μηνύματα» από τον νέο Πρόεδρο της Τουρκίας.\n«Ο κ. Ερντογάν έχει μόλις αναλάβει την ηγεσία της χώρας του. Μελετά πολλούς φακέλους στο πεδίο της εξωτερικής πολιτικής.\nΔεν πρόκειται να ανοίξει όλα τα χαρτιά του με την πρώτη κίνηση του στο Κυπριακό», επισημαίνει η συγκεκριμένη πηγή. Κατά την άποψη της, η επίσκεψη του κ. Ερντογάν είναι «εθιμοτυπική» και έχει ως πρωταρχικό στόχο την ικανοποίηση της τ/κ πλευράς και της εθνικιστικής και συντηρητικής βάσης του κυβερνώντος κόμματος.\nΑποσύρει την υποψηφιότητα ο Ταλάτ\nΤο μεσημέρι της Κυριακής, με μια αιφνιδιαστική κίνηση, ο πρώην ηγέτης της τουρκοκυπριακής κοινότητας απέσυρε την υποψηφιότητα του για τις «προεδρικές εκλογές» του Απριλίου.\n«Ενημέρωσα χθες (30 Αυγούστου) τον Γενικό Γραμματέα του Ρεπουμπλικανικού Τουρκικού Κόμματος ότι δεν πρόκειται να θέσω υποψηφιότητα στις προεδρικές εκλογές», υπήρξε το μήνυμα του Μεχμέτ Αλί Ταλάτ δια μέσου του twitter.\nΗ αιφνιδιαστική κίνηση του κ. Ταλάτ ήρθε σε μια περίοδο που το ΡΤΚ βρίσκεται ένα βήμα πριν την ανακοίνωση της υποψηφιότητας, η οποία θα εκπροσωπήσει το κόμμα στις «προεδρικές εκλογές».\nΜε την απόσυρση της υποψηφιότητας του κ. Ταλάτ, η «πρόεδρος» της «βουλής» Σιμπέλ Σιμπέρ αναπτύσσει νέα δυναμική για την διεκδίκηση του ανώτατου αξιώματος της κοινότητας της. Την ίδια στιγμή, πιθανότητες για την υποψηφιότητα φέρει και ο «Υπουργός Εξωτερικών», Οζντίλ Ναμί.\nΤούρκος επιτελάρχης: Η κυβέρνηση δεν μας ενημερώνει\nΛίγες ώρες πριν από την πρώτη επίσκεψη του νέου Προέδρου στο εξωτερικό, ο επιτελάρχης του τουρκικού στρατού σπάει την σιωπή του και στέλνει σημαντικά μηνύματα στην τουρκική κοινωνία.\nΟ Νετζντέτ Οζέλ επισημαίνει ότι η τουρκική κυβέρνηση δεν έχει ενημερώσει τον τουρκικό στρατό σχετικά με τον περιεχόμενο του οδικού χάρτη στις συνομιλίες με το κουρδικό κίνημα.\nΟ ίδιος υπογραμμίζει ότι ο τουρκικός στρατός έχει κόκκινες γραμμές σε ένα σημαντικό ζήτημα όπως το Κουρδικό Ζήτημα. Σε περίπτωση που ξεπεραστούν αυτές οι γραμμές, ο τουρκικός στρατός είναι έτοιμος να δώσει την κατάλληλη απάντηση.


Οκτώβριος- Νοέμβριος 2015 | ΣΥΛΛΟΓΟΣ ΧΙΩΝ ΚΗΦΙΣΣΙΑΣ\nΟκτώβριος- Νοέμβριος 2015\nby atriant on 22. Οκτ, 2015 in Εκδηλώσεις-δραστηριότητες, Εκδρομές\n-Σάββατο 24 Οκτωβρίου, μονοήμερη εκδρομή στην Παναγία τη Μαλεβή και στη γιορτή του Κάστανου στον Πλάτανο. Αναχώρηση 8.00 πμ από το Ζηρίνειο, 8.15 πμ από το Α ΚΑΠΗ, Αγ. Παρασκευής 57. Τιμή 10€.\n–29 Οκτωβρίου 4ημερη εκδρομή στη Βάγια Κάλντα, στο Πίνδος Παλλάς μια και η εκδρομή στους Αγίους Τόπους, αναβάλλεται. Τιμή 185€, με ημιδιατροφή. Αναχώρηση 8.30 πμ από το Α ΚΑΠΗ, Αγ. Παρασκευής 57, 8.45 πμ από του Θανόπουλου, στη Νέα Κηφισιά.\n–Παρασκευή 06 Νοεμβρίου, πάμε ξανά στο Δημοτικό Θέατρο Πειραιά, για να δούμε τη Λίμνη των Κύκνων, με τα μπαλέτα Μπολσόϊ. Αναχώρηση 2.15 μμ από το Ζηρίνειο, 2.30 μμ από το Α ΚΑΠΗ Αγ. Παρασκευής 57. Τιμή 30€, στην διακεκριμένη ζώνη, 2η, 3η,4η και 5η σειρά.\n–Τετάρτη 11 Νοεμβρίου, πάμε στο « Μάμα Μία » στο Badminton, Τιμή 50€, στην Α ζώνη, 35€ πάνω από τον κεντρικό διάδρομο. Αναχώρηση 7.00 μμ από το Α ΚΑΠΗ, Αγ. Παρασκευής 57, 7.15 μμ από το Ζηρίνειο.\n–Σάββατο 14 Νοεμβρίου, μονοήμερη εκδρομή στους Δελφούς για να γεμίσουμε με ενέργεια. Αναχώρηση 9.00 πμ από το Α ΚΑΠΗ, Αγ. Παρασκευής 57, 9.15 πμ από του Θανόπουλου, στη Νέα Κηφισιά. Τιμή 10€.\n–20 με 24 Νοεμβρίου, θα πραγματοποιήσουμε την καθιερωμένη πενταήμερη επίσκεψη στο Therme Sylla, στην Αιδηψό, αλλά στην τιμή των 320€. Αναχώρηση 8.30 πμ από το Α ΚΑΠΗ, Αγ. Παρασκευής 57, 8.45 πμ από το Ζηρίνειο, 9.00 πμ από του Θανόπουλου, στη Νέα Κηφισιά.\n–Παρασκευή 27 Νοεμβρίου, θα δούμε τον Μπιλ Έλιοτ, στο Παλλάς. Αναχώρηση 5.30 μμ από το Α ΚΑΠΗ, Αγ. Παρασκευής 57, 5.45 μμ από το Ζηρίνειο. Τιμή 25€, στην διακεκριμένη ζώνη, 7η,8η και 9η σειρά.\n-Κυριακή 13 Δεκεμβρίου , επίσκεψη στη Μονή Δαφνίου, για να απολαύσουμε τα εξαιρετικά ψηφιδωτά της Μονής. Στη συνέχεια γεύμα στην Ελευσίνα. Αναχώρηση 11.00 πμ από το Ζηρίνειο, 11.15 πμ από το Α ΚΑΠΗ, Αγ. Παρασκευής 57. Τιμή 10€.\n– Πέμπτη 17 με 20 Δεκεμβρίου, τετραήμερη εκδρομή στο Παρίσι. 3διανυκτερεύσεις στο Παρίσι στο ξενοδοχείο Mercure Paris La Defense 5 , 4*, με πρωινό σε μπουφέ, αεροπορικά εισιτήρια Αθήνα – Παρίσι – Αθήνα, φόροι αεροδρομίων, πούλμαν (ελληνικό), τιμή 560€ σε δίκλινο δωμάτιο.\n-Τετάρτη 24 Δεκεμβρίου, πάμε στον «Καρυοθραύστη» στο Badminton. Τιμή 45€, στην Α ζώνη, 25€για παιδιά μέχρι 12 ετών. Αναχώρηση 4.30μμ από το Α ΚΑΠΗ, Αγ. Παρασκευής 57, 5.00μμ από το Ζηρίνειο.\nΠΡΟΓΡΑΜΜΑ ΕΚΔΡΟΜΗΣ ΣΤΟΝ ΕΘΝΙΚΟ ΔΡΥΜΟ ΤΗΣ ΠΙΝΔΟΥ »


H επόμενη Mustang θα είναι τετρακίνητη και υβριδική! | carzine.gr\nΑν και μόλις παρουσιάστηκε η νέα, ενδιάμεση, γενιά της Ford Mustang, ήδη έχει ξεκινήσει η φημολογία -που ενισχύεται σε κάποιον βαθμό και από την ίδια την εταιρία- για το τι θα φέρει η ολοκαίνουργια νέα Mustang που θα εμφανιστεί στις αρχές της επόμενης δεκαετίας.\nΚαι τα νέα είναι πολλά και ενδιαφέροντα, όπως δημοσιεύονται σε διάφορα έντυπα στις ΗΠΑ. Η πρώτη είδηση αφορά την υιοθέτηση μιας υβριδικής διάταξης, κάτι που άλλωστε έχει επιβεβαιωθεί από την ίδια την Ford για παρουσίαση μέσα στο 2019. Στην ουσία θα αφορά μία mild υβριδική εκδοχή, με στόχο την καλύτερη απόδοση του V8 χαμηλά και την μείωση των ρύπων. Κάτι που θα εκτιμηθεί δεόντως σε αρκετές αγορές της Ευρώπης όπως και στην Κίνα.\nΗ δεύτερη μεγάλη είδηση αφορά τις φήμες για ενσωμάτωση και τετρακίνησης στην επόμενη γενιά. Ακολουθώντας την αντίστοιχη προσέγγιση του Challenger GT, η τετρακίνητη Mustang θα απευθύνεται σε ένα κοινό που ζει σε χώρες με ψυχρό κλίμα και ιδιαίτερες συνθήκες στους δρόμους, όπου η κίνηση μόνο στους πίσω τροχούς δεν είναι τόσο ελκυστική.\nΜέχρι τότε βέβαια, η Ford βάζει τις τελευταίες πινελιές στην Mustang Shelby GT500, με την μηχανική υπερσυμπίεση να φέρνει τον V8 σε απόδοση της τάξης των 710 ίππων. Αριθμός που ακόμα δεν έχει επιβεβαιωθεί, αν και στόχος της εταιρίας είναι να βρεθεί απέναντι στο Dodge Challenger Hellcat με τα 716 άλογα.\nΚαμία Απάντηση στο “H επόμενη Mustang θα είναι τετρακίνητη και υβριδική!”


Εθιμοτυπική επίσκεψη του Δ.Σ. του παραρτήματος Ενώσεως Αποστράτων Αξιωματικών στρατού στο Σεβασμιώτατο Ποιμενάρχη μας κ. Θεόφιλο - ΕΚΚΛΗΣΙΑ ONLINE\nΔευτέρα, 10 Φεβρουαρίου 2020 13:16\nΑρχική » ΝΕΑ » Εθιμοτυπική επίσκεψη του Δ.Σ. του παραρτήματος Ενώσεως Αποστράτων Αξιωματικών στρατού στο Σεβασμιώτατο Ποιμενάρχη μας κ. Θεόφιλο\nΤον Σεβασμιώτατο Ποιμενάρχη μας κ. Θεόφιλο επισκέφθηκε στο Επισκοπείο της Ιεράς μας Μητροπόλεως το πρωί της Δευτέρας, 10 Φεβρουαρίου 2020 και ώρα 11.30 π.μ. το Δ.Σ. του παραρτήματος Ενώσεως Αποστράτων Αξιωματικών στρατού.\nΚατά την διάρκεια της συνάντησης τόσο ο πρόεδρος κ. Γεώργιος Κοντομίχης όσο και τα μέλη του Δ.Σ. είχαν έναν εποικοδομητικό διάλογο με τον Σεβασμιώτατο εκθέτοντας μεταξύ άλλων θέματα που αφορούν την σύσταση καθώς και τη δράση του παραρτήματος στην Λευκάδα.\nΠανηγυρικός Αρχιερατικός Εσπερινός του Αγίου Χαραλάμπους στον ομώνυμο Ιερό Ναό της πόλεως της ΛευκάδαςΗ Τρίπολη δεν ξεχνά! Μνημόσυνο για τον Θεόδωρο Κολοκοτρώνη


Ο Λεωνίδας Κουτσόπουλος τρολάρει τον Σωτήρη Κοντιζά | Hello Magazine\nΤο MasterChef επανήλθε για τέταρτη συνεχόμενη χρονιά και καταφέρνει να κρατά το ενδιαφέρον του τηλεοπτικού κοινού ζωντανό, καθώς σημειώνει πολύ υψηλά νούμερα τηλεθέασης. Το αγαπημένο ριάλιτι μαγειρικής, μπορεί τηλεοπτικά να βρίσκεται στην φάση των οντισιόν, όμως στην πραγματικότητα οι παίκτες έχουν μπει ήδη στο σπίτι και φυσικά έχουν ξεκινήσει και οι πρώτες αποχωρήσεις. Ο Λεωνίδας […]\n05 ΦΕΒΡΟΥΑΡΙΟΥ 20 - 10:00\nΤο MasterChef επανήλθε για τέταρτη συνεχόμενη χρονιά και καταφέρνει να κρατά το ενδιαφέρον του τηλεοπτικού κοινού ζωντανό, καθώς σημειώνει πολύ υψηλά νούμερα τηλεθέασης.\nΤο αγαπημένο ριάλιτι μαγειρικής, μπορεί τηλεοπτικά να βρίσκεται στην φάση των οντισιόν, όμως στην πραγματικότητα οι παίκτες έχουν μπει ήδη στο σπίτι και φυσικά έχουν ξεκινήσει και οι πρώτες αποχωρήσεις.\nΟ Λεωνίδας Κουτσόπουλος, ο Σωτήρης Κοντιζάς και ο Πάνος Ιωαννίδης για ακόμα μία χρονιά αποτελούν την καλύτερη τηλεοπτική παρέα. Οι τρεις καταξιωμένοι σεφ έχουν καταφέρει και έχουν δημιουργήσει μία πολύ όμορφη ανδροπαρέα που απολαμβάνεις να βλέπεις. Ξεχωρίζουν τα πειράγματα ανάμεσά τους καθώς και οι ατάκες που ανταλλάσσουν με τους επίδοξους MasterChef.\nΟ Λεωνίδας Κουτσόπουλος είναι γνωστός για τις χιουμοριστικές του αναρτήσεις στα social media, καθώς δεν είναι λίγες οι φορές που τρολάρει είτε τον εαυτό του είτε τον Σωτήρη Κοντιζά ή τον Πάνο Ιωαννίδη.\nΑυτή τη φορά στο στόχαστρο του Λεωνίδα Κουτσόπουλου, μπήκε ο Σωτήρης Κοντιζάς. Το MasterChef ταξίδεψε ως το Λυγουριο Αρκαδίας και καθώς εκεί οι θερμοκρασίες είναι χαμηλές ο αυστηρός κριτής του MasterChef αποφάσισε να φορέσει μία γούνα, με τον Λεωνίδα αμέσως να τον χαρακτηρίζει Snik.\nΔείτε την φωτογραφία που ανάρτησε στο Instagram ο Λεωνίδας Κουτσόπουλος.\nΆλλωστε ο Snik έχει καταφέρει και έχει ξεχωρίσει χάρη στις εκκεντρικές εμφανίσεις που συνηθίζει να πραγματοποιεί.\nΠΕΡΙΣΣΟΤΕΡΑ ΓΙΑ MASTERCHEF, SNIK, ΚΡΙΤΕΣ ΤΟΥ MASTERCHEF, ΛΕΩΝΙΔΑΣ ΚΟΥΤΣΟΠΟΥΛΟΣ, ΟΙ ΚΡΙΤΕΣ ΤΟΥ MASTERCHEF, ΣΩΤΗΡΗ ΚΟΝΤΙΖΑ, ΤΡΟΛΑΡΕΙ\nΚώστας Μπακογιάννης: Για γεύμα με τον δήμαρχο Κωνσταντινούπολης στο εστιατόριο του Λεωνίδα Κουτσόπουλου Ηλιάνα Παπαγεωργίου: Απαντά για την επανασύνδεση με τον Snik & σχολιάζει το “GNTM” χωρίς την Βίκυ Καγιά MasterChef: Αποχωρεί από τις κουζίνες και το ανακοίνωσε μέσω Instagram Από το MasterChef στο Top Chef του ΣΚΑΪ Snik: Συνεχίζει τις διακοπές του στη Μύκονο (pics)


tile mate review: ποτέ μην χάσετε τίποτα ξανά\nΚριτική Tile Mate: Ποτέ μην χάσετε τίποτα ξανά\nΒρίσκεστε συχνά να ξεχνάτε πού αφήσατε τελευταία φορά τα κλειδιά, το πορτοφόλι ή άλλα αντικείμενα; Ναι, μην ανησυχείτε, όλοι έχουμε πάει εκεί. Στην πραγματικότητα είμαι πολύ ξεχασμένος, ειδικά όταν πρόκειται για μικρά αντικείμενα, όπως τα κλειδιά μου (τα οποία αφήνω δεμένα στην τσάντα μου αυτές τις μέρες).\nΕνώ φημολογείται ότι η Apple θα κυκλοφορήσει AirTags για χρόνια, ακόμα περιμένουμε να δουν το φως της δημοσιότητας. Μερικοί από εμάς έχουμε αποκλείστηκε από την αγορά πλακιδίων επειδή κυκλοφορούν οι AirTags φαίνεται επικείμενη κάποια στιγμή φέτος. Αλλά άλλοι, όπως εγώ, αποφάσισαν να δαγκώσουν τη σφαίρα και να αγοράσουν ένα Tile Mate για να δουν πόσο καλά λειτουργούν αυτοί οι ιχνηλάτες αντικειμένων. Και μόλις βγουν τα AirTags, μπορούμε να δούμε πόσο καλά είναι σε σύγκριση με τον ανταγωνισμό.\nΤο Tile Mate είναι το αρχικό επίπεδο παρακολούθησης στοιχείων από το Tile. Είναι σχετικά φθηνό, γεγονός που καθιστά εύκολη την αγορά μερικών για όλα τα αντικείμενα που χάνετε εύκολα. Αξίζει λοιπόν να το αγοράσω;\nΚριτική Tile Mate:\nΣυμπέρασμα: Το Tile Mate είναι ένας αρχικός εντοπιστής αντικειμένων που είναι λεπτός και διακριτικός με εμβέλεια 200 ποδιών. Διαθέτει δυνατό ήχο για να σας βοηθήσει να εντοπίσετε το αντικείμενό σας και η μπαταρία είναι αντικαταστάσιμη.\nΑντικαταστάσιμη μπαταρία CR1632 3V\nΕύρος 200 ποδιών\nΛειτουργεί με τις συντομεύσεις Amazon Alexa, Hey Google, Siri\nΟ συναγερμός δεν είναι ο πιο δυνατός\nΧρειάζεστε Tile Premium για ορισμένες λειτουργίες\nΈνα καλό σημείο εκκίνησης για την παρακολούθηση στοιχείων\nΚριτική Tile Mate:Τι μου αρέσει\nΤο Tile Mate είναι ένα μικρό μικρό tracker που είναι τόσο ελαφρύ που θα ξεχάσετε ότι είναι ακόμα εκεί. Είναι λίγο μεγαλύτερο από τις προηγούμενες εκδόσεις, καθώς τώρα διαθέτει μια αντικαταστάσιμη μπαταρία CR1632, αλλά εξακολουθεί να είναι πολύ συμπαγής σε μόλις 1,38 x 1,38 x 2,44-ίντσες και 1,4 ουγγιές.\nΤο μπροστινό μέρος του Tile Mate είναι διακοσμημένο με το λογότυπο Tile και μια μικρή τρύπα στην επάνω αριστερή γωνία σας επιτρέπει να το συνδέσετε με το μπρελόκ, το καραμπίνα ή άλλα αντικείμενα. Στο πίσω μέρος του Tile Mate, θα βρείτε το κάλυμμα της μπαταρίας, μαζί με τρεις μικρές οπές που είναι τα ηχεία από τα οποία χτυπάει ο συναγερμός. Ενώ η πιο πρακτική χρήση του Tile Mate είναι να το βάλετε στο μπρελόκ σας, μπορείτε επίσης να το τοποθετήσετε σε ένα πορτοφόλι, τσάντα ή οπουδήποτε αλλού-είναι διακριτικό και ανθεκτικό στο νερό.\nΗ εγκατάσταση του Tile Mate είναι μια αρκετά απλή διαδικασία. Θα χρειαστεί να αποκτήσετε την εφαρμογή Tile για το iPhone σας, να δημιουργήσετε έναν λογαριασμό ή να συνδεθείτε και, στη συνέχεια, ακολουθήστε τις οδηγίες εντός της εφαρμογής για να αντιστοιχίσετε το Tile Mate με το iPhone σας. Μόλις ρυθμιστεί και βάλετε το Tile Mate σε ό, τι θέλετε, είστε έτοιμοι!\nΕφαρμογή πλακιδίων για iPhone\nΕλέγξτε πού βρίσκονται όλα τα στοιχεία σας και κάντε ping μέσω της εφαρμογής Tile.\nΤο Tile Mate έχει μια εμβέλεια περίπου 200 ποδιών Εύρος Bluetooth για την τελευταία έκδοση του 2020. Ωστόσο, το σήμα επηρεάζεται από το περιβάλλον - εάν υπάρχουν πολλοί τοίχοι και άλλες ασύρματες συσκευές, τότε ενδέχεται να λάβετε ένα ασθενέστερο σήμα από το Tile Mate.\nΣτην εφαρμογή, μπορείτε να πατήσετε το στοιχείο σας για να δείτε αν είναι κοντά. Εάν δεν μπορείτε να το βρείτε, μπορείτε να πατήσετε 'Εύρεση' για να χτυπήσετε το ξυπνητήρι στο Tile Mate. Το Tile Mate είναι εξοπλισμένο με έναν πιο «δυνατό» συναγερμό, ο οποίος είναι περίπου διπλάσιος από τον προηγούμενο Mate που έφτασε τα 88 ντεσιμπέλ περίπου. Υπάρχουν επίσης αρκετοί διαφορετικοί ήχοι κλήσης για να διαλέξετε, αλλά όλοι είναι αρκετά δυνατοί.\nΚατά τη δοκιμή του Tile Mate, άκουγα τον συναγερμό να έρχεται από το μπροστινό δωμάτιο του σπιτιού μου σε όλο το υπόλοιπο μονοκατοικία μου, το οποίο είναι περίπου 1500 τετραγωνικά πόδια. Ωστόσο, όταν έφτασα στο γραφείο μου μέχρι το πίσω μέρος του σπιτιού, ήταν πολύ αμυδρό και μόλις ακουγόταν. Έβαλα ακόμη και τα κλειδιά μου με το Tile Mate κάτω από μερικές κουβέρτες και ρούχα για να φιμώσω το ηχείο. Ο συναγερμός χτυπούσε ακόμα χωρίς πρόβλημα, αν και θα λιποθυμούσε νωρίτερα με μεγαλύτερη απόσταση μεταξύ του ιχνηλάτη και του εαυτού μου. Ακόμα, για έναν αρχικό ιχνηλάτη, είναι αρκετά δυνατός, αν και το εύρος είναι περιορισμένο. Ωστόσο, δεν είμαι σίγουρος αν αυτό θα ήταν αρκετά δυνατό αν βρίσκεστε σε ένα γεμάτο εστιατόριο ή επιχείρηση, αν και δεν μπορούσα να το δοκιμάσω λόγω των τρεχουσών συνθηκών πανδημίας.\nΈνα από τα άλλα ωραία πράγματα σχετικά με τη χρήση οποιουδήποτε προϊόντος Tile, συμπεριλαμβανομένου του Tile Mate, είναι ότι μπορείτε ακόμη και να χρησιμοποιήσετε το Tile για να πινγκάρετε το iPhone σας. Φυσικά, αυτό το χαρακτηριστικό είναι λίγο περιττό εάν δεν έχετε κάποιο από αυτά τα καλύτερα ρολόγια Apple , αλλά αν δεν το κάνετε, το Tile σας χρησιμεύει ως τρόπος εντοπισμού του τηλεφώνου σας-πατήστε δύο φορές το κουμπί στο Tile Mate και μια ειδοποίηση αναπαράγεται στο τηλέφωνό σας.\nΕάν χρησιμοποιείτε το Siri Συντομεύσεις , υπάρχει μια επιλογή στην εφαρμογή Tile για να το ενεργοποιήσετε. Η προεπιλεγμένη ρύθμιση περιλαμβάνει τη φράση 'Εύρεση του ονόματος [πλακιδίου μου]' και μόλις το πείτε στο Siri, θα εμφανιστεί η τελευταία γνωστή θέση του πλακιδίου σας. Για όσους προτιμούν να χρησιμοποιούν Amazon Alexa ή Hey Google, λειτουργεί επίσης παρόμοια.\nΤι γίνεται όμως με εκείνες τις στιγμές που έχετε ήδη εγκαταλείψει την περιοχή στην οποία έμεινε το Tile Mate και το καταλαβαίνετε αυτό πολύ αργότερα; Το Tile έχει μια κοινοτική πτυχή της υπηρεσίας που μπαίνει στο παιχνίδι σε εκείνο το σημείο. Βασικά, μόλις εγκαταλείψετε την περιοχή, μπορείτε να πατήσετε το κουμπί στην εφαρμογή Tile για να σας ειδοποιήσει όταν βρεθεί το Tile. Όταν ένας άλλος χρήστης Tile έρχεται εντός της εμβέλειας του στοιχείου σας, η τοποθεσία σας αποστέλλεται πίσω. Όλα αυτά γίνονται ανώνυμα, οπότε η ιδιωτικότητα παραμένει ασφαλής. Η πτυχή της κοινότητας λειτουργεί καλύτερα σε πιο πυκνοκατοικημένες περιοχές, ωστόσο, καθώς είναι πιο πιθανό για τους ανθρώπους να χρησιμοποιούν πλακάκια.\nΤο Tile Premium ή το Premium Protect απαιτείται για ορισμένες λειτουργίες\nΤο Tile διαθέτει δύο επίπεδα συνδρομής: Tile Premium και Tile Premium Protect. Ούτε απαιτείται για να χρησιμοποιήσετε το Tile Mate. Ωστόσο, περιλαμβάνουν ορισμένες δυνατότητες που θα θέλατε, όπως Έξυπνες ειδοποιήσεις. Το Tile Premium κοστίζει 2,99 $ το μήνα ή 29,99 $ το χρόνο και το Tile Premium Protect είναι 99,99 $ το χρόνο. Και τα δύο επίπεδα περιλαμβάνουν δοκιμή ενός μηνός, ώστε να μπορείτε να δοκιμάσετε τα πάντα πριν δεσμευτείτε.\nΗ μόνη διαφορά μεταξύ των δύο είναι ότι το Premium Protect έχει αποζημίωση αντικειμένου $ 1000 μέσω του XCover.com. Αυτό σημαίνει ότι εάν το Tile δεν μπορεί να βρει το αντικείμενό σας, θα σας επιστρέψει το ποσό, έως και $ 1000 το χρόνο. Τόσο το Premium όσο και το Premium Protect έχουν τις ακόλουθες ομοιότητες: Έξυπνες ειδοποιήσεις, δωρεάν αντικατάσταση μπαταρίας (μία φορά το χρόνο), απεριόριστη κοινή χρήση με φίλους και οικογένεια, ιστορικό τοποθεσίας 30 ημερών, εκτεταμένη εγγύηση 3 ετών και premium εξυπηρέτηση πελατών.\nΚατά τη διάρκεια των δοκιμών μου με το Tile Mate, βρήκα την πιο χρήσιμη δυνατότητα να είναι οι Έξυπνες ειδοποιήσεις. Όταν έχετε ενεργοποιήσει τις Έξυπνες ειδοποιήσεις, θα λάβετε μια ειδοποίηση εάν το Πλακάκι σας μείνει πίσω. Έτσι και με το Tile Mate, αν μου iPhone 12 Pro είναι πάνω από 200 πόδια Bluetooth, θα λάβω μια ειδοποίηση που μου λέει ότι έχω αφήσει τα κλειδιά μου πίσω. Εάν δεν θέλετε να ειδοποιείστε παντού για αυτό, τότε μπορείτε να ενεργοποιήσετε τις Έξυπνες ειδοποιήσεις μόνο για συγκεκριμένες τοποθεσίες, όπως το σπίτι ή την εργασία. Δοκίμασα το Smart Alerts βγαίνοντας για βόλτα με το σκυλί και δεν πήρα τα κλειδιά μου - τσιμπήθηκα όταν το σπίτι μου ήταν εκτός εμβέλειας με το Tile.\nΈνα άλλο ωραίο χαρακτηριστικό στο Tile Premium είναι η απεριόριστη κοινή χρήση. Όταν μοιράζεστε ένα πλακίδιο, αυτό σημαίνει ότι επιτρέπετε σε κάποιον άλλο που εμπιστεύεστε να ενημερώσει την τοποθεσία του πλακιδίου, να καλέσει το κεραμίδι, να κοιτάξει την τελευταία γνωστή τοποθεσία στο χάρτη και να ζητήσει να ειδοποιηθεί όταν βρεθεί.\nΗ πιο συνηθισμένη περίπτωση χρήσης για ένα Tile Mate θα ήταν τα κλειδιά, το πορτοφόλι, η τσάντα ή ακόμα και το αυτοκίνητό σας, αν δεν θυμάστε καλά πού σταθμεύσατε. Απλώς λάβετε υπόψη ότι το Tile Mate περιορίζεται σε εμβέλεια Bluetooth 200 ποδιών.\nΟι βασικές δυνατότητες είναι κλειδωμένες πίσω από μια συνδρομή\nΚριτική Tile Mate:Αυτό που δεν μου αρέσει\nΤο μεγαλύτερο θέμα μου με το Tile Mate, και μόνο με το Tile γενικά, είναι ότι η λειτουργία Smart Alerts είναι κλειδωμένη πίσω από το Tile Premium. Αυτό σημαίνει ότι εάν θέλετε μια λειτουργία που θα πρέπει να είναι βασική με ένα πρόγραμμα παρακολούθησης στοιχείων, θα πρέπει να πληρώνετε 30 $ το χρόνο για αυτό. Δεν είμαι σίγουρος για εσάς, αλλά όταν αγοράζω μια μικρή συσκευή για να με βοηθήσει να βρω τα αντικείμενά μου, πιστεύω ότι οι «Έξυπνες ειδοποιήσεις» πρέπει να συμπεριληφθούν στην αρχική αγορά. Άλλωστε, έχει σχεδιαστεί για να με βοηθά να παρακολουθώ τα αντικείμενά μου - το να με ενημερώνεις ότι το έχω αφήσει πίσω μου πρέπει να είναι δεδομένο.\nΗ εμβέλεια του Tile Mate είναι αρκετά μικρή, φτάνοντας σε μόλις 200 πόδια. Αυτή είναι μια βελτίωση σε σχέση με την προηγούμενη επανάληψη που είχε μόνο μια εμβέλεια περίπου 150 ποδιών, αλλά δεν είναι πάρα πολύ όταν βλέπετε ότι το Tile Pro διπλασιάζει αυτό. Αλλά και πάλι, αυτό είναι το αρχικό επίπεδο Tile Mate.\nΟ μεγαλύτερος ανταγωνιστής του Tile Mate αυτή τη στιγμή είναι ο Chipolo One . Είναι το ίδιο σημείο τιμής, έχουν το ίδιο εύρος 200 ποδιών και το μέγεθος είναι αρκετά παρόμοιο. Ωστόσο, το Chipolo One περιλαμβάνει ειδοποιήσεις εκτός εμβέλειας χωρίς επιπλέον κόστος, δίνοντάς του ένα πόδι πάνω από το Tile Mate. Ωστόσο, δεδομένου ότι το Chipolo μπορεί να μην είναι τόσο δημοφιλές όσο το Tile, η κοινότητα μπορεί να είναι πολύ μικρότερη, καθιστώντας πιο δύσκολο να βρείτε ένα αντικείμενο αν το χάσετε.\nΑκόμα περιμένουμε τα φημολογούμενα AirTags της Apple, τα οποία αναμφίβολα θα είναι ένας τεράστιος ανταγωνιστής για το Tile Mate.\nΚριτική Tile Mate:Πρέπει να αγοράσετε\nΘέλετε ένα φθηνό tracker αντικειμένων\nΤο Tile Mate είναι σχετικά προσιτό με μόλις $ 25 το ποπ. Σε αυτήν την τιμή, είναι εύκολο να παραλάβετε μερικά για να παρακολουθήσετε μερικά σημαντικά στοιχεία.\nΘέλετε έναν αξιόπιστο τρόπο για να βρείτε αντικείμενα που χάθηκαν\nΤο Tile έχει προπύργιο στην αγορά αντικειμένων παρακολούθησης, επομένως υπάρχει ήδη μια πολύ καλά εδραιωμένη κοινότητα χρηστών. Εάν χάσετε κάτι, η κοινότητα των Πλακιδίων θα μπορούσε να το κάνει να είναι εύκολο, ανάλογα με το πού βρίσκεστε.\nΣυχνά ξεχνάτε πού βάζετε τα πράγματα\nΤο Tile Mate είναι ένας υπέροχος μικρός ιχνηλάτης για να σας βοηθήσει να παρακολουθείτε οτιδήποτε χρειάζεστε, όπως κλειδιά, πορτοφόλια και τσάντες. Με ένα από αυτά, δεν θα χάσετε ποτέ ξανά αυτό το στοιχείο.\nΔεν θέλετε συνδρομή\nΕίναι κρίμα που το Tile κλειδώνει τη λειτουργία Smart Alerts πίσω από ένα paywall. Για ένα πρόγραμμα παρακολούθησης αντικειμένων, μια τέτοια δυνατότητα θα πρέπει να περιλαμβάνεται στο αρχικό κόστος.\nΧρειάζεστε μεγαλύτερη εμβέλεια\nΔεδομένου ότι πρόκειται για κεραμίδι αρχικού επιπέδου, το Mate διαθέτει μόνο περιορισμένη εμβέλεια Bluetooth 200 ποδιών. Εάν χρειάζεστε περισσότερα από αυτό, θα πρέπει να δείτε το Tile Pro ή κάτι άλλο.\nΟι Apple AirTags είναι επικείμενες. Αν αυτό περιμένετε, τότε ίσως θελήσετε να σταματήσετε την αγορά ενός Tile Mate.\nΤο Tile Mate είναι λεπτό, διακριτικό και σας βοηθά να παρακολουθείτε πάντα στοιχεία που είναι σημαντικά για εσάς. Η τελευταία έκδοση χρησιμοποιεί μια μπαταρία CR1632 3V που μπορεί να αντικατασταθεί από τον χρήστη και ο συναγερμός είναι αρκετά δυνατός (αν και μπορεί να είναι πιο δύσκολο να ακουστεί σε πολυσύχναστη τοποθεσία).\nΩστόσο, λάβετε υπόψη ότι το Tile Mate έχει μόνο 200 μέτρα πόδι και πρέπει να πληρώσετε για το Tile Premium για να λάβετε Έξυπνες ειδοποιήσεις. Ωστόσο, αυτό είναι ένα καλό tracker αρχικού επιπέδου με μια πολύ πυκνοκατοικημένη κοινότητα, καθιστώντας ευκολότερο να βρείτε τα χαμένα σας αντικείμενα.\nΣυμπέρασμα: Το Tile Mate είναι ένα tracker αντικειμένων με αξιοπρεπή εμβέλεια και δυνατούς συναγερμούς. Η πληθυσμιακή κοινότητα χρηστών διευκολύνει την εύρεση χαμένων στοιχείων.\nΠως Να iPhone 101: Το iPhone δεν κουδουνίζει; Γνωρίστε το Silent Switch!\nMacos Πώς να ρυθμίσετε ένα πληκτρολόγιο και ποντίκι Bluetooth στο Mac σας\nΠώς να σκιαγραφήσετε στις Σημειώσεις για iPhone και iPad


Το τραγούδι του χωρισμού - Βικιπαίδεια\nTo τραγούδι του χωρισμού είναι μια ασπρόμαυρη δραματική κινηματογραφική ταινία του ελληνικού κινηματογράφου, του 1940 και αποτελεί την πρώτη ομιλούσα ελληνική παραγωγή που πραγματοποιήθηκε στην Ελλάδα.  Τη σκηνοθεσία την υπογράφει ο Φιλοποίμην Φίνος, στην πρώτη του και τελευταία σκηνοθετική απόπειρα. Το σενάριο γράφτηκε από τον Δημήτρη Μπόγρη. Η παραγωγή έγινε από τη Σκούρας Φιλμ. Πρωταγωνιστούν οι Λάμπρος Κωνσταντάρας και Λήδα Μιράντα.\n15 Απριλίου 1940 (Ελλάδα)\n4 Διάρκεια ταινίας\nΈνας νησιώτης ψαράς συνδέεται συναισθηματικά με μια νεαρή ντόπια. Όταν θα φτάσει στο νησί μια πλούσια γυναίκα, αυτός θα την ερωτευτεί και θα την ακολουθήσει στην Αθήνα. Αυτή θα προσπαθήσει να τον αναδείξει ως τραγουδιστή, αλλά εκείνος στο τέλος επιστρέφει στο νησί του και στην παλιά του αγαπημένη.\nΤο τραγούδι του χωρισμού αποτελεί τη μοναδική ταινία που σκηνοθέτησε ο Φιλοποίμην Φίνος και την πρώτη ομιλούσα ελληνική παραγωγή που πραγματοποιήθηκε στην Ελλάδα. Δεν είναι, όμως, παραγωγής Φίνος Φιλμ και ο Φίνος ήταν συμπαραγωγός με τον Σκούρα και τους Δριμαρόπουλους για τη δημιουργία της. Η γνωστή εταιρία δημιουργήθηκε τρία χρόνια αργότερα.\nΤον Λάμπρο Κωνσταντάρα ντούμπλαρε ο Πέτρος Επιτροπάκης.\nΤο φιλμ γυρίστηκε στα πρώτα στούντιο στο Καλαμάκι, τα οποία καταστράφηκαν λίγο μετά από τους Γερμανούς κατά την διάρκεια της Κατοχής. Τα εξωτερικά γυρίσματα έγιναν στην Ύδρα, στις Σπέτσες και στο κέντρο της Αθήνας.\nΗ ταινία ήταν μια μεγάλη αποτυχία και ο Φίνος είπε αργότερα χαρακτηριστικά ότι «Ο Μπόγρης μας έδωσε ένα ωραίο σενάριο και εμείς φτιάξαμε ένα πιλάφι».\nΗ ταινία ήταν χαμένη μέχρι το 1994, αφού μόλις είχαν ολοκληρωθεί τα γυρίσματα της ταινίας, η Ελλάδα μπήκε στον δεύτερο παγκόσμιο πόλεμο, ο Φίνος συνελήφθη από τους Γερμανούς και το στούντιό του, επιταγμένο από τις δυνάμεις κατοχής, καταστράφηκε, με συνέπεια να χαθεί το αρνητικό της ταινίας. Την αποκατάστασή της ολοκλήρωσε η Ταινιοθήκη της Ελλάδας το 1994 από μια φθαρμένη κόπια που βρέθηκε στην Αίγυπτο.\nΤο τραγούδι του χωρισμού δεν έχει κυκλοφορήσει σε DVD.\nΣύμφωνα με τον Ιάσονα Τριανταφυλλίδη η ταινία έχει μήκος 68 λεπτά. Από τη άλλη πλευρά, η IMDb και η επίσημη ιστοσελίδα της Φίνος Φιλμ αναφέρονται σε ένα μήκος 75 λεπτών. Στην τηλεοπτική της προβολή (στο ΟΤΕ-Cinema 3) η αποκαταστημένη κόπια έχει, όντως, διάρκεια 75 λεπτών.\n↑ 1,0 1,1 1,2 1,3 1,4 1,5 Τριανταφυλλίδης 2000, σελ. 48-49\n↑ 2,0 2,1 2,2 «Το τραγούδι του χωρισμού». Finos Film. 2015-02-15. Αρχειοθετήθηκε από το πρωτότυπο στις 2015-01-25. https://web.archive.org/web/20150125205117/http://www.finosfilm.com/movies/view/1. Ανακτήθηκε στις 2015-02-15.\n↑ Σολδάτος 2010, σελ. 48-49\nΙάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα 2000, σελ.48-49.\nΓιάννης Σολδάτος, Ιστορία του ελληνικού κινηματογράφου: 1ος τόμος 1900-1967, εκδ. Αιγόκερως, 12η έκδοση βελτιωμένη, Αθήνα 2010, σελ. 48-49.\nΗ ταινία στο FinosFilm.com\nΗ ταινία στην Ταινιοθήκη της Ελλάδος\nΑνακτήθηκε από "https://el.wikipedia.org/w/index.php?title=Το_τραγούδι_του_χωρισμού&oldid=9026266"\nΤελευταία επεξεργασία στις 30 Αυγούστου 2021, στις 15:27\nΤελευταία τροποποίηση 15:27, 30 Αυγούστου 2021.


Ποιοι (και με ποιους όρους) θα βγουν στη σύνταξη το 2019 και το 2020! | ΔΗΜΟΚΡΑΤΙΑ\nΠοιοι (και με ποιους όρους) θα βγουν στη σύνταξη το 2019 και το 2020!\n7|10|2018 | 15:00\nΟ δικηγόρος Δημήτρης Μπούρλος μιλά στην «κυριακάτικη δημοκρατία» για τις περικοπές και τις δραματικές επιπτώσεις του νόμου Κατρούγκαλου στους νέους δικαιούχουςΣυνέντευξη στον\nΠοιοι και υπό ποιες προϋποθέσεις μπορούν να συνταξιοδοτηθούν το 2019 και το 2020 αναλύει ο δικηγόρος Δημήτρης Μπούρλος, ένας εκ των πλέον ειδικευμένων σε θέματα Κοινωνικής Ασφάλισης νομικών, σε μια εφ’ όλης της ύλης συνέντευξή του στην «κυριακάτικη δημοκρατία» που θα συζητηθεί.\nΟ κ. Μπούρλος απαντά σε σχέση με όλα τα ζητήματα που αφορούν τους ασφαλισμένους και τους συνταξιούχους. Ο άκρως ειδικευμένος στα ασφαλιστικά θέματα νομικός εκτιμά ότι το μέτρο της περικοπής των συντάξεων για το 2019 θα μετατεθεί χρονικά ή θα καταργηθεί, αλλά επισημαίνει ότι πρέπει να ληφθεί μέριμνα για τους «νέους» συνταξιούχους, δεδομένων των συνεπειών που υφίστανται από τον «νόμο Κατρούγκαλου». Επίσης, μεταξύ άλλων, ο κ. Μπούρλος αναφέρεται στις καθυστερήσεις της διεκπεραίωσης των συνταξιοδοτικών αιτημάτων, στις δραματικές επιπτώσεις των νόμων του 3ου Μνημονίου επί των συντάξεων θανάτου (χηρείας) καθώς και στο πρόβλημα του «μαύρου» που έχει «ρίξει» ο ΕΦΚΑ στην ενημέρωση των δικαιούχων του. Στο ίδιο πλαίσιο ο ειδικευμένος νομικός αποκαλύπτει ότι κανείς δεν γνωρίζει με ποιον τρόπο έγιναν οι μειώσεις – επανυπολογισμός των επικουρικών συντάξεων το 2016!\nΠερίπου δυόμισι χρόνια μετά την ισχύ του νόμου Κατρούγκαλου θεωρείτε ότι διαμόρφωσε ένα βιώσιμο ασφαλιστικό σύστημα;\nΑν με τον νόμο αυτό διαμορφώθηκε ένα βιώσιμο ασφαλιστικό σύστημα είναι κάτι το οποίο θα δούμε σε μια πορεία και θα αξιολογηθεί από τις απαραίτητες αναλογιστικές μελέτες. Αναμφίβολα όμως το γεγονός ότι ο αρχικός νόμος υπέστη πολλαπλές τροποποιήσεις καταδεικνύει ότι κάποια σημαντικά θέματα δεν είχαν αντιμετωπιστεί με ορθό τρόπο. Αυτή δε ήταν και η προσωπική μου άποψη εξαρχής.\nΠιστεύω ότι, παρά τις επιμέρους βελτιώσεις που επήλθαν με μεταγενέστερες τροποποιήσεις, ο τρόπος που αντιμετωπίστηκαν, για παράδειγμα, οι ενοποιήσεις των ασφαλιστικών φορέων, το ύψος των συνταξιοδοτικών παροχών, οι συντάξεις χηρείας και το ύψος των ασφαλιστικών εισφορών των ελεύθερων επαγγελματιών δεν είναι ο κοινωνικοασφαλιστικά ενδεδειγμένος.\nΤο θέμα της επικαιρότητας αφορά την περικοπή ή μη των κύριων συντάξεων μέσω του επανυπολογισμού και της προσωπικής διαφοράς. Θεωρείτε ότι τελικά οι μειώσεις θα γίνουν;\nΦαίνεται ότι οι μειώσεις των κύριων συντάξεων, μέσω της προσωπικής διαφοράς που προκύπτει μετά τον επανυπολογισμό, μάλλον θα μετατεθούν χρονικά και δεν θα ισχύσουν από 1/1/2019 ή θα καταργηθούν. Αλλά αυτό είναι κάτι που υποθέτουμε.\nΣτην ουσία πάντως (εάν γίνει) το ποσό που προκύπτει μετά τον επανυπολογισμό θα συγκρίνεται με το σήμερα καταβαλλόμενο, και αν υπολείπεται θα μειώνεται το καταβαλλόμενο κατ΄ ανώτατο όριο έως 18%. Να υπενθυμίσω ότι ο επανυπολογισμός προέκυψε μετά τη δέσμευσή μας για αντιστάθμισμα των επιπτώσεων που θα είχε στη συνταξιοδοτική δαπάνη η εφαρμογή των αποφάσεων του Συμβουλίου της Επικρατείας, που έκριναν αντισυνταγματικές τις τελευταίες δύο περικοπές συντάξεων.\nΜας ζήτησαν μέσω της Συμφωνίας Δημοσιονομικών Στόχων και Διορθωτικών Μεταρρυθμίσεων (νόμος 4336/2015) να αντισταθμίσουμε το πρόσθετο κόστος από τη συμμόρφωση στην απόφαση του ΣτΕ. Επομένως θα έπρεπε να αναμορφωθούν οι συντάξεις πρώτα χωρίς τις περικοπές, που κρίθηκαν αντισυνταγματικές, και μετά να προχωρήσουμε στην αντιστάθμιση μέσω του επανυπολογισμού, ώστε τελικά να καταλήξουμε στα ποσά που καταβάλλονταν τότε και συνέχισαν να καταβάλλονται μέχρι σήμερα. Αντ΄ αυτού νομοθετήθηκε οι μετά τον επανυπολογισμό περικοπές να γίνουν στο σήμερα καταβαλλόμενο ποσό.\nΠοιες διαφορές και για ποιους ασφαλισμένους προκαλούνται σε σχέση με το προϊσχύον καθεστώς επί των νέων συντάξεων του ΕΦΚΑ;\nΟι νέες συντάξεις, αυτών δηλαδή που υπέβαλαν αιτήσεις συνταξιοδότησης μετά τον νόμο Κατρούγκαλου (από 13 Μαΐου 2016 και μετά), είναι στην πλειονότητά τους σαφώς χαμηλότερες από αυτές που εκδίδονταν με τους προϊσχύοντες νόμους. Μεγαλύτερες απώλειες εμφανίζονται σε ασφαλισμένους του τ. ΤΕΒΕ, του Δημοσίου, σε κάποιες περιπτώσεις αλλοδαπών με λίγα έτη ασφάλισης, αλλά και στις συντάξεις χηρείας.\nΒελτιωμένες εμφανίζονται οι συντάξεις ασφαλισμένων στα λεγόμενα ειδικά Ταμεία (ΔΕΗ, ΟΤΕ κ.λπ.), σε κάποιες μειωμένες και ορισμένες αναπηρικές. Πάντως, αν τελικά δεν γίνουν οι περικοπές από 1/1/2019, που χωρίς αμφιβολία όλοι επιθυμούμε, οι συνταξιοδοτηθέντες μετά τον νόμο Κατρούγκαλου θα είναι οι μεγάλοι χαμένοι του συστήματος. Γι΄ αυτούς θα πρέπει να ληφθεί μέριμνα.\nΠολλά είναι τα παράπονα από συνταξιούχους για μη επαρκή ενημέρωση από την πλευρά του ΕΦΚΑ και του ΕΤΕΑΕΠ. Υπάρχει όντως ζήτημα;\nΑποτελεί βασικό δικαίωμα του συνταξιούχου και στοιχειώδη υποχρέωση του ασφαλιστικού φορέα να ενημερώνεται για τον τρόπο που διαμορφώνεται το ύψος της σύνταξης που λαμβάνει, ιδίως όταν ύστερα από νομοθετική αλλαγή επέρχεται επανυπολογισμός του ποσού της σύνταξης. Οταν ο ασφαλισμένος κατέστη συνταξιούχος, εκδόθηκε μια απόφαση με την οποία ενημερώθηκε αναφορικά με τον τρόπο που υπολογίστηκε η σύνταξή του.\nΚάτι αντίστοιχο έπρεπε να γίνει όταν επανυπολογίστηκε η σύνταξή του κι αυτό γιατί, όπως είπα, πρέπει να γνωρίζει ακριβώς πώς προέκυψε το νέο ποσό που του χορηγείται. Κάτι τέτοιο δυστυχώς δεν έγινε, κακώς δεν έγινε, κι έτσι κανείς δεν γνωρίζει πώς ακριβώς έγινε ο επανυπολογισμός της σύνταξής του. Ο συνταξιούχος πρέπει ανά πάσα στιγμή να είναι σε πλήρη γνώση σε σχέση με το μηνιαίο συνταξιοδοτικό του εισόδημα, τόσο αναφορικά με την κύρια όσο και με την επικουρική του σύνταξη.\nΕπίκειται η καθαρογραφή της απόφασης του ΣτΕ για τον υπολογισμό των εισφορών για τους ελεύθερους επαγγελματίες και τους αγρότες. Η «δημοκρατία» αποκάλυψε ότι το ΣτΕ ζήτησε από την κυβέρνηση να «παγώσει» το νέο οργανόγραμμα του ΕΦΚΑ, αφού ενδέχεται να χρειαστούν αλλαγές. Θεωρείτε ότι υπάρχει ανοιχτό το ενδεχόμενο επαναφοράς του ΟΑΕΕ και του ΟΓΑ;\nΕίναι δύσκολο να κάνω πρόβλεψη για το περιεχόμενο των αποφάσεων του Συμβουλίου της Επικρατείας, που όλοι περιμένουμε με μεγάλη αγωνία. Κυκλοφορούν διάφορα σενάρια που σχετίζονται με αντισυνταγματικότητα του υπέρμετρου ύψους των εισφορών των ελεύθερων επαγγελματιών, την ενοποίηση όλων των φορέων σε ένα Ταμείο, τον ΕΦΚΑ κ.λπ.\nΗ άποψη που πάντοτε υποστήριζα ήταν αυτή των τριών φορέων, δηλαδή μισθωτών, αυτοαπασχολουμένων – ελεύθερων επαγγελματιών και ΟΓΑ. Βεβαίως δύο χρόνια μετά την ισχύ του νέου νόμου όσον αφορά τον ΕΦΚΑ δεν είναι εύκολο να επανέλθει το σύστημα στο καθεστώς που ήταν πριν από τις ενοποιήσεις. Είναι πάντως γεγονός ότι οι ενοποιήσεις δεν δομήθηκαν με ορθό τρόπο. Δεν χρησιμοποιήθηκε ως βάση το ΙΚΑ, που είχε την αρτιότερη οργάνωση και λειτουργία και διέθετε μηχανογραφικό σύστημα.\nΣήμερα υπάρχουν περισσότερα από 160.000 εκκρεμή αιτήματα για κύριες, επικουρικές και εφάπαξ, ενώ ένας μεγάλος αριθμός δικαιούχων ζει με προσωρινές συντάξεις. Εκτιμάτε ότι υπάρχει σκοπιμότητα για την παρουσίαση μεγάλων πλεονασμάτων από τον ΕΦΚΑ ή αδυναμία των υπηρεσιών;\nΟι καθυστερήσεις στην απονομή των συντάξεων θεωρώ ότι προεχόντως οφείλονται στις αδυναμίες του συστήματος και στον σημαντικό περιορισμό των υπαλλήλων που είναι επιφορτισμένοι με το καθήκον αυτό. Οι περιπτώσεις διαδοχικής ασφάλισης είναι αυτές που εμφανίζουν τις μεγαλύτερες καθυστερήσεις, καθώς και οι περιπτώσεις που ελέγχονται διανυθέντες χρόνοι ασφάλισης ή που έχουν απολεσθεί ασφαλιστικά βιβλιάρια. Αποψή μου είναι ότι όσο δεν έχουμε μηχανογραφικά αποτυπωμένο τον χρόνο ασφάλισης για να επιτύχουμε επιτάχυνση θα πρέπει να απλοποιηθούν οι διαδικασίες στις επιμέρους υπηρεσίες του ασφαλιστικού φορέα.\nΕκτιμώ πάντως ότι μελλοντικά οι χρόνοι έκδοσης των συνταξιοδοτικών αποφάσεων θα βελτιωθούν σημαντικά σε σχέση με αυτούς που έχουμε σήμερα. Ενας βασικός λόγος είναι ο περιορισμός αυτών που θα υποβάλουν αιτήσεις συνταξιοδότησης τα επόμενα χρόνια.\nΤέλος, και αφού σας ευχαριστήσω, θα ήθελα να μας πείτε ποιοι μπορούν στο τέλος του 2019 και το 2020 να συνταξιοδοτηθούν με βάση τα δεδομένα που ισχύουν από τη νομοθεσία του 3ου Μνημονίου.\nΜε βάση όσα ισχύουν καταρχάς θα μπορούν να συνταξιοδοτηθούν όσοι υπερβούν το 67ο έτος της ηλικίας, άνδρες – γυναίκες, και έχουν τουλάχιστον 15 έτη ασφάλισης. Επίσης θα μπορούν να συνταξιοδοτηθούν όσοι γίνονται 62 ετών και έχουν 40 έτη ασφάλισης ή ασφάλιση στα βαρέα και ανθυγιεινά ή έχουν 15 έτη ασφάλισης και ασφάλιση τα τελευταία πέντε χρόνια. Οι τελευταίοι θα πάρουν μειωμένη σύνταξη.\nΕπίσης, μπορούν κάποιες κατηγορίες που εμπίπτουν στις λεγόμενες μεταβατικές ρυθμίσεις του νόμου 4336/2015, με τον οποίο αυξήθηκαν τα όρια ηλικίας. Στην κατηγορία αυτή ανήκουν μητέρες ανηλίκων, ασφαλισμένοι με 35 έτη ασφάλισης ως το 2012, ασφαλισμένοι σε βαρέα με πολλά έτη ασφάλισης, δημόσιοι υπάλληλοι με 35 έτη ασφάλισης και μετά το 2012 κ.λπ.\nΠάντως ο αριθμός αυτών που θα μπορούν να συνταξιοδοτηθούν τα επόμενα έτη συρρικνώνεται σημαντικά, ακριβώς λόγω της αύξησης των ορίων ηλικίας αλλά και λόγω των χαμηλών συντάξεων που θα λάβουν αν εγκαταλείψουν την εργασία τους. Ευχαριστώ και εγώ για την πολύ ενδιαφέρουσα συζήτησή μας.\nΕπικουρικές: Κανείς δεν ξέρει με ποιον τρόπο έγινε ο επανυπολογισμός τους\nΣύμφωνα με καταγγελίες, οι περικοπές στις επικουρικές συντάξεις το 2016 δεν έγιναν με βάση τον νόμο αλλά υπήρξε ένα οριζόντιο «κούρεμα». Θεωρείτε ότι υφίσταται ζήτημα;\nΚανείς δεν γνωρίζει πώς ακριβώς έγιναν ο επανυπολογισμός και η περικοπή των επικουρικών συντάξεων το καλοκαίρι του 2016. Εκείνο που κατέστη σαφές άμεσα ήταν οι σημαντικές μειώσεις σε όσους είχαν άθροισμα κύριας και επικουρικής σύνταξης υπέρμετρο των 1.300 ευρώ ανά μήνα. Οι υπόλοιποι συνταξιούχοι θα αντιληφθούν τις περικοπές, αν τελικά από 1/1/2019 μειωθούν οι μη μέχρι σήμερα περικοπείσες επικουρικές λόγω της προσωπικής διαφοράς.\nΠάντως μετά τον επανυπολογισμό των επικουρικών προέκυψαν ποσά σαφώς χαμηλότερα από αυτά που θα ελάμβανε κάποιος αν συνταξιοδοτούνταν σήμερα με τα ίδια δεδομένα χρόνου ασφάλισης και συντάξιμων αποδοχών, με τον τρόπο υπολογισμού των συντάξεων. Ο επανυπολογισμός λοιπόν δεν αποκατέστησε διαγενεακή ισότητα μεταξύ παλαιών και νέων συνταξιούχων, αλλά «επέτυχε», όπως φαίνεται, μια οριζόντια μείωση των επικουρικών συντάξεων. Επαναλαμβάνω ότι ο τρόπος που επανυπολογίστηκε κάθε επικουρική θα έπρεπε να είναι αποτυπωμένος σε νέα συνταξιοδοτική απόφαση, που θα έπρεπε να έχει κοινοποιηθεί σε κάθε συνταξιούχο.\nΗ Ομοσπονδία των Eργαζομένων στα Tαμεία έχει καταγγείλει ότι δεν έχει εκδοθεί καμία καινούργια σύνταξη για όσους έχουν παράλληλη ασφάλιση, καθώς και για κατηγορίες ασφαλισμένων όπως είναι οι μηχανικοί, οι νομικοί και οι υγειονομικοί. Πού εστιάζετε το πρόβλημα;\nΣτις κατηγορίες των μηχανικών, των γιατρών και των νομικών υπάρχει πολύ μεγάλη καθυστέρηση, τόσο στην έκδοση των οριστικών όσο και στην έκδοση των προσωρινών συντάξεων. Oσον αφορά την παράλληλη ασφάλιση πρόσφατα εκδόθηκε εγκύκλιος, η οποία στην πράξη δεν έχει εφαρμοστεί. Θεωρώ ότι υπάρχουν αδιευκρίνιστες πτυχές, που εμποδίζουν την καθ’ ολοκληρία αντιμετώπιση του θέματος. Κατά ένα μεγάλο μέρος οι καθυστερήσεις συνδέονται με τη μηχανογραφική υποστήριξη του νέου συστήματος, που προφανώς δεν έχει αποκατασταθεί πλήρως.\nΤεράστιες αδικίες για τις χήρες\nΕνα μεγάλο θέμα που προέκυψε με τις αλλαγές του 3ου Μνημονίου αφορά τις συντάξεις χηρείας. Υφίστανται αδικίες σε βάρος των δικαιούχων τους;\nΣτις συντάξεις χηρείας οι νέες ρυθμίσεις ήταν δυσμενέστερες. Αυτό γιατί ο αριθμός των δικαιούχων περιορίστηκε σημαντικά με βάση το ηλικιακό κριτήριο -αν δηλαδή κατά τον χρόνο του θανάτου ο επιζών σύζυγος έχει συμπληρώσει ή όχι το 55ο έτος της ηλικίας- και τα απονεμόμενα ποσά συντάξεων συρρικνώθηκαν υπέρμετρα, ιδίως μετά την πάροδο τριετίας από τον θάνατο, που καταλήγουν σε ύψος επιδόματος αν ο δικαιούχος εργάζεται ή συνταξιοδοτείται από ίδιο δικαίωμα. Η μεταγενέστερη θέσπιση ενός ιδιόμορφου κατώτατου ορίου σύνταξης βελτίωσε το ύψος της σύνταξης σε κάποιες περιπτώσεις. Δεν την αποκατέστησε όμως σε αξιοπρεπή επίπεδα.


Η Λεοντίτση μιλά για τον χαρακτηρισμό "πατσαβούρα" - Star.gr\nMEDIA Σάββατο, 9 Δεκεμβρίου 2017, 18:35\n«Βόμβα» από τη Σοφία Λεοντίτση του «My Style Rocks»: «Ήξερα ότι θα φύγω από το παιχνίδι»\nΠως σχολίασε τον χαρακτηρισμό «πατσαβούρα» από την Ιωάννα Τούνη\nΗ πρώην παίκτρια του reality, αποκάλυψε πως γνώριζε ότι είναι αυτή που θα φύγει από το παιχνίδι:\n«Εγώ ήξερα ότι θα φύγω από το παιχνίδι. Εκτός του ότι είχα ακούσει backstage χωρίς να ξέρει η παραγωγή κάτι, το οποίο δεν μπορώ να πω τώρα καθώς το παιχνίδι είναι σε εξέλιξη και επειδή σέβομαι τον ΣΚΑΙ και τη δυνατότητα που μου δόθηκε μέσα από το παιχνίδι. Όταν σου βάζουν 1 βαθμό όλη την εβδομάδα σε σύνολα που δεν είναι για ένα… Είμαι μια προσωπικότητα που χάλαγε τη συνταγή μερικών, οπότε έπρεπε να τελειώσει. Εγώ ό,τι λέω το λέω με επιχειρήματα και εκτός των άλλων άκουσα και με τα ίδια μου τα αυτιά κάτι που δεν μπορώ να σου πω τώρα γιατί είναι σε εξέλιξη το παιχνίδι, αλλά όταν τελειώσει και κλείσουν τα φώτα θα μπορέσω να μιλήσω σε μια άλλη βάση».\nΠαράλληλα, αναφέρθηκε και στην απόφασή της να εμφανιστεί με ένα φόρεμα φτιαγμένο από σκουπίδια και τη φωτογραφία του προφίλ στο twitter με την ονομασία «Σούλα Γκλάμορους» που είχε σχολιάσει ποικιλοτρόπως την παίκτρια κατά τη διάρκεια της συμμετοχής της στο My style rocks:\n«Είναι ένα προφίλ που με κατέκρινε πολύ και όχι μόνο εμένα, και κάποια άλλα κορίτσια. Είναι άλλο να ασκούμε κριτική σε κάτι και άλλο να προσβάλουμε, γιατί οι χαρακτηρισμοί που έβαλε κάτω από κάθε φωτογραφία ήταν χυδαίοι και με αυτό που έκανα χθες ήθελα να περάσω ένα κοινωνικό μήνυμα. Χθες έκανα τη Σούλα Γκλάμορους στο Gala. Έκατσα και έφτιαξά ένα φόρεμα από σακούλες σκουπιδιών γιατί ήταν μέσα στο θέμα σαν ρούχο και απλά επειδή ήξερα ότι θα φύγω, θεώρησα ότι είναι η μόνη ευκαιρία να κάνω αυτό. Και είπα σακούλες σκουπιδιών, ποιος μου θυμίζει σκουπίδι; Αυτό το προφίλ. Πόσα παιδιά έχω λάβει από παιδιά 14-16 ετών ότι δέχονται bullying σε μηνύματα από ψεύτικα προφίλ για τη διαφορετικότητα τους, για τα ρούχα που φοράνε. Το κατέκρινε η κριτική επιτροπή, προτιμούσαν να έχω περάσει ένα οικολογικό μήνυμα. Εγώ ήθελα να περάσω ένα κοινωνικό».\nΤέλος, σχολίασε και τον χαρακτηρισμό «πατσαβούρα» από την Ιωάννα Τούνη:\n«Δε θα μπορούσα να το αντιμετωπίσω διαφορετικά. Δεν μου επέτρεπε η Σοφία να το κάνω. Θεωρώ όμως ότι όταν μια κριτική επιτροπή σέβεται κάποια πράγματα και κάποια κορίτσια, εγώ δεν είδα κανέναν να πάρει θέση και να βάλει ένα όριο σ΄αυτό. Το να πεις τη γνώμη σου είναι λογικό, το να δεχτείς να χαρακτηριστεί έτσι μια κοπέλα που είναι σε αυτό το πρόγραμμα όμως …»


ULEB | news.engine\nHome / ULEB\nΒήμα πρόκρισης η ΑΕΚ, 78-77 τη Γιουβέντους στη Λιθουανία\nΣπουδαίο «διπλό», με το οποίο έκανε βήμα πρόκρισης στην επόμενη φάση του Basketball Champions League, πήρε απόψε η ΑΕΚ στη Λιθουανία. Η Ένωση επικράτησε με 78-77 της Γιουβέντους, στον πρώτο μεταξύ τους αγώνα στα πλέι οφ της διοργάνωσης, και με νίκη ή υπεράσπιση του «εύθραυστου» +1 στον επαναληπτικό του ΟΑΚΑ (21/2) προκρίνεται στη φάση των «16», όπου περιμένει η Μονακό.\nΜε… ενάμιση πόδι στην επόμενη φάση ο Άρης, 71-52 Στρασμπούρ\nΜε το ένα... πόδι στην επόμενη φάση του Basketball Champions League βρίσκεται ο Άρης, μετά την αποψινή εμφατική νίκη του στο Αλεξάνδρειο. Οι Θεσσαλονικείς συνέτριψαν με 71-52 τη Στρασμπούρ, στην πρώτη μεταξύ τους αναμέτρηση για τα πλέι οφ της διοργάνωσης, και στις 22/2 θα παραταχθούν στην έδρα της γαλλικής ομάδας για το «διπλό» ή την υπεράσπιση του +19, που θα τους στείλει στη φάση των «16».\nΚρίσιμο πρώτο ματς για Αρη στα πλέι οφ του Champions League\nΜε την ψυχολογία του επηρεασμένη, κυρίως από τον τρόπο με τον οποίο ηττήθηκε στο πρόσφατο ντέρμπι πρωταθλήματος με τον ΠΑΟΚ και χωρίς να του λείπουν τα προβλήματα, υποδέχεται σήμερα, στην πρώτη αναμέτρησή τους για τα πλέι οφ του Champions League, τη Στρασμπούρ (19.30), ο Αρης.\nΝίκη και απευθείας στους «16» η ΑΕΚ, ήττα και πλέι οφ για Άρη\nΗ ΑΕΚ έκανε το καθήκον της κερδίζοντας τη Ζιέλονα Γκόρα και με... τη βοήθεια της Αβελίνο προκρίθηκε απευθείας στους «16» του Basketball Champions League, «προσπερνώντας» τα πλέι οφ. Από την άλλη πλευρά, ο Άρης «κατέρρευσε» στην τελευταία περίοδο και ολοκλήρωσε με ήττα και ρεκόρ 8-6 (4η θέση του Α' ομίλου) τις υποχρεώσεις του στην κανονική περίοδο του Basketball Champions League.\n«Λύγισε» στο φινάλε ο ΠΑΟΚ, μεγάλο «διπλό» η ΑΕΚ\nΕδειξε μαχητικό πνεύμα ως τη λήξη της αναμέτρησης ο ΠΑΟΚ, όμως τελικά «λύγισε» στο «PAOK Sports Arena», στα πλαίσια της 13ης αγωνιστικής του Champions League, απέναντι στην Ολντενμπουργκ. Η... βροχή τριπόντων που ξέσπασε στη «Χάλα Πιονίρ» εκτόξευσε την ΑΕΚ στη δεύτερη θέση του 5ου ομίλου και την έβαλε σε... τροχιά απευθείας πρόκρισης στο Top 16 του Basketball Champions League (οι 3 καλύτεροι 2οι των ομίλων), αποφεύγοντας τα πλέι οφ. Ας δούμε αναλυτικά.\nΠρόκριση στα πλέι οφ για τον Άρη που νίκησε την Νίμπουρκ\nΜε άγχος στο φινάλε ο Αρης επικράτησε απόψε στο Αλεξάνδρειο, για τη 12η αγωνιστική του Champions League, επί της Νίμπουρκ, με 83-79, αποτέλεσμα που του δίνει ουσιαστικά την πρόκριση στην επόμενη φάση της διοργάνωσης. Καταλυτική για την επιτυχία του η... δράση του Μάικλ Τζένκινς (21π., 4 ασ, 3 κλ), το έργο του οποίου στήριξε ο Γουίλ Κάμινγκς (17π., 6 ασ., 6 ριμπ). «Μελανό» σημείο του τα 17 λάθη που έκανε στο ματς. Κορυφαίος για τους Τσέχους ήταν ο Βόιτσεκ Ούρμπαν (20π., 4 ριμπ., 2 ασ.).\nΤαλαιπωρία της Νίμπουρκ εν όψει του αγώνα με τον Αρη\nΣτον «αέρα» παραμένει η διεξαγωγή της σημερινής αναμέτρησης, για τη 12η αγωνιστική του Champions League, στο Αλεξάνδρειο, ανάμεσα στον Αρη και τη Νίμπουρκ, με όλα τα ενδεχόμενα να είναι ανοικτά.\nΣημαντική νίκη του ΠΑΟΚ, γκάζωσε στο φινάλε ΑΕΚ\nΜε... διαστημικό τον Θαντ ΜακΦάντεν, διατηρώντας, παράλληλα, καλά αντανακλαστικά, στη μεγαλύτερη διάρκεια της αναμέτρησης, ο ΠΑΟΚ υπέταξε στο PAOK Sports Arena, για τη 12η αγωνιστική του Champions League, τη Νεπτούνας με 82-73. Αν και δυσκολεύτηκε στη μεγαλύτερη διάρκεια του αγώνα η ΑΕΚ με ξέσπασμα στο φινάλε του αγώνα επικράτησε τελικά στο ΟΑΚΑ της Ρίζεν.\nΉττες για Άρη και ΑΕΚ από Μονακό και Ζιέλονα Γκόρα αντίστοιχα\nΟ Άρης δεν κατάφερε να υπερασπιστεί την έδρα του απέναντι στην πρωτοπόρο του 1ου ομίλου, Μονακό, και υπέστη την τρίτη ήττα του στο Basketball Champions League της FIBA. Οι Θεσσαλονικείς ηττήθηκαν 62-65 από τη γαλλική ομάδα (6-1) στο Αλεξάνδρειο, για την 7η αγωνιστική της διοργάνωσης. Νωρίτρα, η ΑΕΚ δεν άντεξε στην Πολωνία, όπου και υπέστη την τρίτη ήττα της στον 5ο όμιλο. Η Ένωση «πλήρωσε» το αγωνιστικό της «μπλακ άουτ» στο τέλος της τρίτης περιόδου και «έπεσε» με το τελικό 78-75 από την Ζιέλονα Γκόρα, για την 7η αγωνιστική της διοργάνωσης, με την πολωνική ομάδα να αυξάνει το ρεκόρ της σε 3-4.


Μπάσκετ : Ανακοίνωσε Κατιάκο ο ΟΦΗ - Flashnews.gr\nΜπάσκετ : Ανακοίνωσε Κατιάκο ο ΟΦΗ\nΤο τυπικό μέρος της συμφωνίας που υπήρχε με τον Δημήτρη Κατιάκο η ομάδα μπάσκετ του ΟΦΗ ολοκληρώθηκε σήμερα με την επίσημη ανακοίνωση για την απόκτηση του πρώην πάουερ φόργουορντ του Αρκαδικού.\nΗ ανακοίνωση για την απόκτηση του Δημ. Κατιάκου αναφέρει τα εξής : «Η τρίτη μεταγραφή της ομάδας μας είναι γεγονός. Η διοίκηση εισάκουσε (για μια ακόμη αφορά) την εισήγηση του προπονητή της ομάδας μας Βαγγέλη Βλάχου και έντυσε τον 24χρονο πάουερ φόργουορντ στα ασπρόμαυρα. Ο Δημήτρης Κατιάκος γεννήθηκε στον Χολαργό στις 10 Μαρτίου του 1987 και έχει ύψος 2,05μ. Το βιογραφικό του είναι «πλούσιο», καθώς έχει αγωνιστεί στις ομάδες του Νέστορα (που πρωτοξεκίνησε), στον Πανιώνιο, στον Πανελευσινιακό, στον Ίκαρο-Έσπερο και στον Αρκαδικό. Είναι διεθνής με την Εθνική Εφήβων, αλλά και με τη Νέων, ενώ πριν από ένα μήνα, αναδείχθηκε δευτεραθλητής κόσμου με την εθνική ομάδα Ενόπλων, στη Βραζιλία. Πέρυσι ξεχώρισε με την απόδοσή του, ενώ ήταν από τους κορυφαίους, σε αρκετές στατιστικές κατηγορίες, καθώς ήταν δεύτερος στις ελεύθερες βολές με ποσοστό 91%, 6ος στα κοψίματα και 9ος στο σύστημα αξιολόγησης tendex».\nΤο νέο μεταγραφικό απόκτημα του ΟΦΗ που πέρυσι είχε μια εξαιρετική χρονιά στην Α2 κατηγορία με την φανέλα του Αρκαδικού και ήταν δεύτερος σκόρερ της ομάδας του θα βρίσκεται στις 21 Αυγούστου στο Ηράκλειο για μόνιμη εγκατάσταση αλλά και για να ενσωματωθεί ταυτόχρονα στην προετοιμασία της ομάδας που ξεκινάει στις 22 Αυγούστου\nΣτις πρώτες του δηλώσεις ως παίκτης του ΟΦΗ ο Δημήτρης Κατιάκος αναφερόμενος στο πως προέκυψε το ενδιαφέρον της κρητικής ομάδας για την απόκτηση του επισήμανε : «Με πήρε τηλέφωνο ο κόουτς Βαγγέλης Βλάχος και μου είπε πως με θέλει μαζί του στον ΟΦΗ. Μου τόνισε πώς θα είναι η φιλοσοφία της ομάδας, κι εγώ ταιριάζω στα πλάνα αυτής. Ό,τι μου ζήτησε με κάλυπταν απόλυτα, ενώ του τόνισα πως θα τον βγάλω «ασπροπρόσωπο». Τον κ.Βλάχο τον είχα στα εφηβικά του Έσπερου και είχαμε πολύ καλή συνεργασία».\nΣτη συνέχεια ο Κατιάκος επισήμανε ότι ο κόσμος του ΟΦΗ αποτέλεσε ένα έξτρα κίνητρο για να πει το ναι στην πρόταση της κρητικής ομάδας : «Περιμένω με αγωνία την πρώτη συγκέντρωση της ομάδας. Αυτό που θέλω να δω και έχω ακούσει μόνο είναι για τον κόσμο της ομάδας του ΟΦΗ. Έχω ακούσει τα καλύτερα. Νομίζω ότι αυτό για εμένα αποτελεί έξτρα κίνητρο. Θα βρω και παλιά καλά φιλαράκια μου στην ομάδα, όπως τον Κερασσοβίτη (Έσπερο), τον Καραδολάμη (Αρκαδικό), αλλά και πολλούς φίλους που είχα από την ομάδα του ΟΦΗ. Θα προσπαθήσω κι εγώ με όλες μου τις δυνάμεις να βοηθήσω τον ΟΦΗ να πραγματοποιήσει τους στόχους της».\n«Έχει τα στοιχεία που θέλουμε»\nΣτο νέο μεταγραφικό απόκτημα του ΟΦΗ αναφέρθηκε και ο προπονητής της κρητικής ομάδα ο Βαγγέλης Βλάχος που τόνισε : «Ο Δημήτρης Κατιάκος είναι ένας παίκτης που είναι σε καλή ηλικία, ενώ είχε μια ανοδική πορεία που έφτασε μέχρι τον Πανιώνιο. Πέρυσι είχε μια πολύ καλή χρονιά με την ομάδα του. Ο Δημήτρης είναι ένα κομμάτι που έχει τα στοιχεία τα οποία θέλουμε στο παιχνίδι μας.Μ ας καλύπτει απόλυτα στο σχεδιασμό της ομάδας, καθώς μπορεί να παίξει σε δύο θέσεις μέσα στη ρακέτα (πάουερ φόργουορντ/σέντερ), όταν μας το ζητήσουν οι ανάγκες του παιχνιδιού. Έχει ξεχωριστά στοιχεία, όπως και κάθε παίκτης της ομάδας μας, που μπορεί να τα βγάλει ανάλογα με την εξέλιξη του παιχνιδιού, ενώ μπορεί να δέσει αρμονικά με τους υπόλοιπους παίκτες στην ομάδα. Του δίνεται το κίνητρο στον ΟΦΗ, να κάνει αυτό που του αρέσει, αφού είναι και μικρός ηλικιακά και θα έχει βλέψεις για το μέλλον του, ενώ παράλληλα η ομάδα θα στηριχτεί σε κάποια στοιχεία του Δημήτρη».\nΤρίτη, 9 Αυγούστου 2011, 13:05